REPUBLIKA HRVATSKA

LIČKO – SENJSKA ŽUPANIJA

OSNOVNA ŠKOLA DONJI LAPAC

KLASA: 003-06/17-01/02

UR. BROJ: 2125/29-17-01

15.03.2017. Donji Lapac

Zapisnik sa 1. kontituirajuće sjednice Školskog odbora održane dana 15.03.2017. godine u zbornici Osnovne škole Donji Lapac s početkom u 14:30 sati.

Prijedlog dnevnog reda:

1. Izvješće predsjedavatelja sjednice o imenovanim članovima Školskog odbora
2. Verifikacija mandata članova Školskog odbora
3. Izbor predsjednika i zamjenika predsjednika Školskog odbora
4. Možebitno

Nazočni: Ivica Bunčić, Josip Prusac, Ljiljana Klobučar, Slađana Vidaković – Kovačević, Ana Manojlović, Ilijana Džanan, ravnatelj škole Marko Matić i Zlatko Brnjas zapisničar.

Izočni: Vera Majdančić – opravdala izostanak

Ravnatelj Osnovne škole Donji Lapac otvara sjednicu, pozdravlja nazočne članove Školskog odbora kao i nove članove u ovome sazivu Školskog odbora Osnovne škole Donji Lapac. Ravnatelj navodi kako po Statutu Osnovne škole Donji Lapac konstituirajuću sjednicu vodi najstariji član do izbora predsjednika Školskog odbora i zamjenika, te navodi kako je to gospođa Ana Manojnović. Riječ uzima gospođa Ana Manojlović koja ujedno i moli ravnatelja da joj pomogne oko vođenja sjednice, na što su se složili i svi članovi Školskog odbora. Gospođa Manojlović čita dnevni red ove sjednice, pita članove imaju li primjedbi i nadopuna na dnevni red. Primjedbi i nadopuna nema te daje na glasovanje prijedlog dnevnog reda.

ODLUKA: javnim dizanjem ruku prijedlog dnevnoga reda jednoglasno je usvojen sa 6 javnih glasova.

AD1.) Izvješće predsjedavatelja sjednice o imenovanim članovima Školskog odbora

Gospođa Manojlović čita prvu točku dnevnoga reda, te riječ predaje ravnatelju Škole. Ravnatelj navodi kako Školski odobor čini sedam članova, dva koja imenuje Učiteljsko vijeće, jednog kojeg imenuje Skup radnika, jednog kojeg imenuje Vijeće roditelja i tri člana koje imenuje Osnivač Ličko – senjska županija. Ravnatelj navodi da su u Školski odbor od strane Učiteljskog vijeća imenovani na istoj sjednici Ivica Bunčić i Ljiljana Klobučar, te od strane radnika Josip Prusac, od strane roditelja Slađana Vidaković - Kovačević, te od strane Osnivača Ana Manojlović, Ilijana Džanan i Vera Majdančić. Ravnatelj ističe kako članovima od danas odnosno od konstituirajuće sjednice teče mandat od 4 godine članovima Školskog odbora. Ravnatelj navodi kako je to sve u ovoj točci.

AD2.) Verifikacija mandata članova Školskog odbora

Gospođa Ana Manojlović čita drugu točku dnevnoga reda, te riječ predaje ravnatelju. Ravnatelj navodi kako su svi članovi izabrani na temelju Zakonskih odredbi, te navodi kako će sada svi članovi koji su prvi put imenovani u Školski odbor da tajniku ostave svoje brojeve telefona, e – mail te kvalifikaciju, te da predoče osobnu iskaznicu. Nakon prikupljanja potrebnih inforamcija ravnatelj navodi kako je to sve u ovoj točci.

AD3.) Izbor predsjednika i zamjenika predsjednika Školskog odbora

Gospođa Ana Manojlović čita treću točku dnevnoga reda, te riječ predaje ravnatelju, koji navodi kako se u ovoj točci biraju predsjednik Školskog odbora i njegov zamjenik, te navodi kako je glasovanje javno. Ravnatelj navodi ima li prijedloga. Riječ uzima Ivica Bunčić koji predlaže Ljiljanu Klobučar za predsjednicu, Gospođa Ana Manojlović za zamjenika predlaže Josipa Prusca, koji navodi da neka netko tko nije iz reda učitelja. Nakon kratke rasprave članovi su se usuglasili da za zamjenicu predlože Slađanu Vidaković – Kovačević. Riječ uzima ravnatelj te navodi gospođi Manojlović da navedne prijedloge daje na glasovanje, te gospođa Manojlović daje na glasovanje isto.

ODLUKA: Javnim dizanjem ruku za predsjednicu Školskog odbora imenuje se Ljiljana Klobučar. Ova odluka jednoglasno je usvojena sa 6 javnih glasova.

ODLUKA: javnim dizanjem ruku za zamjenicu predsjednice Školskog odbora imenuje se Slađana Vidaković – Kovačević. Ova odluka jednoglasno je usvojena sa 6 javnih glasova.

Ravnatelj navodi kako od sada sjednicu vodi Ljiljana Klobučar. Predsjednica uzima riječ, zahvaljuje se na iskazanom povjerenju te navodi članovima imaju li još što za dodati. Pitanja i primjedbi nema te predsjednica zaključuje ovu točku dnevnog reda.

AD4.) Možebitno

Predsjednica Školskog odbora čita četvrtu točku dnevnoga reda, pita članove imaju li još što za dodati. Riječ uzima ravantelj koji navodi kako se nada uspješnoj suradnji sa novim sazivnom Školskog odbora. Riječ uzima predsjendica koja navodi kako se roditelji trebaju više angažirati oko rada u školi te navodi kako se trebaju dogovoriti oko izleta koji se sada bliže. Ravnatelj navodi kako će škola i ove godine nastaviti sa uređenjem Školskog okoliša. Predsjednica pita članove imaju li još što za dodati. Pitanja i primjedbi nema, te predsjednica zaknjičuje ovu sjednicu Školskog odbora.

Sjednica je završila 15:00 sati.

Zapisničar: Predsjedavatelj:

Zlatko Brnjas Ana Manojlović

Predsjednica ŠO:

Ljiljana Klobučar